rejauldu/bengali-wikipedia huggingface dataset:
অস্ট্রেলিয়া পুরুষ ক্রিকেট দল ২০২১ সালের আগস্ট মাসে পাঁচটি টোয়েন্টি২০ আন্তর্জাতিক (টি২০আই) ম্যাচ খেলার জন্য বাংলাদেশ সফর করে। সিরিজটি উভয় দলের জন্য ২০২১ আইসিসি পুরুষ টি২০ বিশ্বকাপ টুর্নামেন্টের প্রস্তুতি হিসেবে গণ্য হয়। এটি ছিল এ দুই দলের মধ্যে অনুষ্ঠিত হওয়া প্রথম দ্বিপাক্ষিক টি২০আই সিরিজ, এবং ২০১৭ সালের সফরের পর অস্ট্রেলিয়া দলের প্রথম বাংলাদেশ সফর।  বাংলাদেশ প্রথম টি২০আই ম্যাচে ২৩ রানে জয়লাভ করে, যা ছিল অস্ট্রেলিয়ার বিপক্ষে বাংলাদেশের প্রথম টি২০আই ম্যাচ জয়। এরপর বাংলাদেশ দ্বিতীয় টি২০আই ম্যাচে পাঁচ উইকেটে জয়লাভ করে। তৃতীয় টি২০আই ম্যাচে বাংলাদেশ ১০ রানে জয়লাভ করে, যার ফলে বাংলাদেশ দুই ম্যাচ বাকি থাকতেই সিরিজে জয়লাভ করে এবং অস্ট্রেলিয়ার বিপক্ষে যে কোন ফরম্যাটে প্রথমবারের মতো সিরিজ জয়ের রেকর্ড করে। অস্ট্রেলিয়া চতুর্থ টি২০আই ম্যাচে তিন উইকেটে জয় তুলে নেয় ও ধবলধোলাই এড়ায়। তবে সর্বশেষ খেলায় অস্ট্রেলিয়া ৬০ রানে পরাজিত হয় এবং বাংলাদেশ ৪–১ ব্যবধানে সিরিজে জয়লাভ করে।  দলীয় সদস্য  মাহমুদউল্লাহ রিয়াদ (অধি.)  আফিফ হোসেন  তাইজুল ইসলাম  তাসকিন আহমেদ  নাসুম আহমেদ  নুরুল হাসান (উই.)  মাহেদী হাসান  মুস্তাফিজুর রহমান  মোসাদ্দেক হোসেন সৈকত  মোহাম্মদ নাইম  মোহাম্মদ মিঠুন (উই.)  মোহাম্মদ সাইফুদ্দিন  রুবেল হোসেন  শরিফুল ইসলাম  শামীম হোসেন  সাকিব আল হাসান  সৌম্য সরকার ম্যাথু ওয়েড (অধি.) (উই.)  অ্যাডাম জাম্পা  অ্যান্ড্রু টাই  অ্যারন ফিঞ্চ  অ্যালেক্স ক্যারি (উই.)  অ্যাশটন অ্যাগার  অ্যাশটন টার্নার  ওয়েসলি অ্যাগার  জশ ফিলিপ (উই.)  জশ হ্যাজলউড  জেসন বেহরেনডর্ফ  ড্যানিয়েল ক্রিশ্চিয়ান  নাথান এলিস  বেন ম্যাকডারমট  মইজেস অঁরিক  মিচেল মার্শ  মিচেল সোয়েপসন  মিচেল স্টার্ক  রাইলি মেরেডিথ অস্ট্রেলিয়া দলের অধিনায়ক হিসেবে প্রাথমিকভাবে অ্যারন ফিঞ্চকে নির্বাচিত করা হয়েছিল। তানভির সংঘা ও নাথান এলিসকে প্রাথমিকভাবে অস্ট্রেলিয়া দলে রিজার্ভ খেলোয়াড় হিসেবে রাখা হয়। ২০২১ সালের ২৫ জুলাই চোটের কারণে অ্যারন ফিঞ্চ অস্ট্রেলিয়া দল থেকে ছিটকে যান, যে কারণে ম্যাথু ওয়েডকে অস্ট্রেলিয়ার অধিনায়কের দায়িত্ব দেয়া হয়। নাথান এলিসকে পরবর্তীতে অস্ট্রেলিয়ার মূল দলে যোগ করা হয়।  টি২০আই সিরিজ ১ম টি২০আই  ২য় টি২০আই  ৩য় টি২০আই  ৪র্থ টি২০আই  ৫ম টি২০আই  তথ্যসূত্র  বহিঃসংযোগ  ইএসপিএনক্রিকইনফোতে সিরিজের প্রধান পাতা   বিষয়শ্রেণী:২০২১-এ বাংলাদেশী ক্রিকেট বিষয়শ্রেণী:২০২১-এ অস্ট্রেলীয় ক্রিকেট বিষয়শ্রেণী:২০২১-এ আন্তর্জাতিক ক্রিকেট প্রতিযোগিতা বিষয়শ্রেণী:অস্ট্রেলিয়া ক্রিকেট দলের বাংলাদেশ সফর
থাম্ব|260x260পিক্সেল|সান্তিয়াগো মহানগর, চিলি চিলি (স্পেনীয় ভাষায়: Chile চিলে) দক্ষিণ আমেরিকার দক্ষিণ-পশ্চিম অংশের একটি দেশ। দেশটি প্রশান্ত মহাসাগরের উপকূল ঘেঁষে একটি লম্বা ফিতার মত প্রসারিত একটি ভূখণ্ড। উত্তর-দক্ষিণে চিলির দৈর্ঘ্য প্রায় ৪,২৭০ কিলোমিটার, কিন্তু এর গড় বিস্তার ১৮০ কিলোমিটারেরও কম। উত্তরের ঊষর মরুভূমি থেকে শুরু করে দক্ষিণের ঝঞ্ঝাপীড়িত হিমবাহ ও ফিয়র্ডসমূহ চিলির ভূ-দৃশ্যাবলির বৈচিত্র‌্যের স্বাক্ষর বহন করছে। দেশটির মধ্যভাগে একটি উর্বর উপত্যকা অবস্থিত। পূর্বে আন্দেস পর্বতমালা আর্জেন্টিনার সাথে সীমান্ত তৈরি করেছে। চিলির রাজধানী ও বৃহত্তম শহর সান্তিয়াগো মধ্যভাগের উপত্যকায় অবস্থিত।  চিলির অধিকাংশ জনগণ দেশের মধ্যাঞ্চলের উর্বর কেন্দ্রীয় উপত্যকায় বাস করেন। বেশির ভাগ লোক স্পেনীয় ও আদিবাসী আমেরিকানদের মিশ্র জাতির লোক। রোমান ক্যাথলিক ধর্ম এখানকার প্রধান ধর্ম। স্পেনীয় ভাষা এখানকার সরকারি ভাষা।     চিলি দক্ষিণ আমেরিকার একটি নেতৃস্থানীয় শিল্পোন্নত দেশ। এর অর্থনীতি খনন শিল্প ও কৃষিভিত্তিক। চিলি বিশ্বের বৃহত্তম তামা উৎপাদক ও রপ্তানিকারক। এছাড়াও দেশটি ফলমূল ও শাকসবজি রপ্তানি করে। চিলির ওয়াইন অনেক দেশে জনপ্রিয়তা লাভ করেছে।  চিলি ১৬শ শতক থেকে স্পেনের একটি উপনিবেশ ছিল। ১৯শ শতকের শুরুর দিকে এটি স্বাধীনতা লাভ করে। গোটা ১৯শ শতক ধরে রপ্তানির মাধ্যমে এটি সমৃদ্ধি লাভ করে, কিন্তু এতে মূলত জমিদার উচ্চ শ্রেণীর লোকেরাই লাভবান হন। এখনও চিলিতে ধনী-দরিদ্রের বৈষম্য প্রকট।  ১৯৭৩ সাল পর্যন্ত চিলিতে কোন সামরিক কু (coup) ঘটেনি, যা ছিল লাতিন আমেরিকার অন্যান্য দেশগুলির তুলনায় ব্যতিক্রম। ১৯৭৩ সালে এক সামরিক জান্তা ক্ষমতা দখল করে এবং ১৯৮৯ সালে গণতান্ত্রিক নির্বাচনের আগ পর্যন্ত চিলি শাসন করে। ২১শ শতকের শুরুতে এসেও চিলি সামরিক শাসনের দীর্ঘস্থায়ী প্রভাব কাটিয়ে ওঠার প্রচেষ্টা চালাচ্ছে।   তথ্যসূত্র    আরও দেখুন    বহিঃসংযোগ   ThisisChile.cl - Official Chile website - English and Spanish version       বিষয়শ্রেণী:চিলি বিষয়শ্রেণী:জি১৫ রাষ্ট্র বিষয়শ্রেণী:জাতিসংঘের সদস্য রাষ্ট্র বিষয়শ্রেণী:স্পেনীয় ভাষী রাষ্ট্র ও অঞ্চল বিষয়শ্রেণী:দক্ষিণ আমেরিকার রাষ্ট্র বিষয়শ্রেণী:ওইসিডি সদস্য বিষয়শ্রেণী:আন্তঃমহাদেশীয় রাষ্ট্র বিষয়শ্রেণী:প্রাক্তন স্পেনীয় উপনিবেশ বিষয়শ্রেণী:প্রজাতন্ত্র বিষয়শ্রেণী:সার্বভৌম রাষ্ট্র
মনিষা সাক্সেনা (জন্ম: ১২ এপ্রিল) একজন ভারতীয় মডেল ও টেলিভিশন অভিনেত্রী। তিনি এমটিভি ইন্ডিয়ার রিয়ালিটি শো এমটিভি লাভ স্কুল (মৌসুম ১) এ অংশগ্রহণের জন্য পরিচিত। এছাড়াও তিনি বিজ্ঞাপন অভিনয়ে করেছেন।  মনিষা দিল্লি বিশ্ববিদ্যালয় থেকে স্নাতক ডিগ্রী অর্জন করেন। বাবা বিমান বাহিনীতে কাজ করার কারণে তার স্কুল জীবন কাটে ভারতের অনেক জায়গায়।   কর্মজীবন  ২০১৭ সালে সেট ভারতের পেধারেয়ার পিয়া কি নামক ধারাবাহিকে অভিনয় করেছেন। পরবর্তীতে, তিনি রিস্থা লিকেন হুম নয়া-তে অভিনয় করেছেন। তাঁকে নিয়ে ইন্ডিয়া টুডে পত্রিকায় প্রচ্ছদ করা হয়েছে।   টেলিভিশন   বছর অনুষ্ঠান ভূমিকা চ্যানেল ২০১৫ এমটিভি লাভ স্কুল (মৌসুম ১) অংশগ্রহণকারী এমটিভি ভারত ২০১৭ পেধরেয়ার পিয়ার কি ইশা সেট ভারত  ২০১৭–২০১৮ রিস্তা লিকেন হুম নয়া ইশা সেট ভারত   চলচ্চিত্রের তালিকা   বছর শিরোনাম ভূমিকা নোট ২০১৬ ওয়াজা তুম হো আত্মপ্রকাশ   তথ্যসূত্র    বহিঃসংযোগ     বিষয়শ্রেণী:ইংরেজি ভাষার বহিঃসংযোগ থাকা নিবন্ধ বিষয়শ্রেণী:১৯৯৩-এ জন্ম বিষয়শ্রেণী:মুম্বইয়ের অভিনেত্রী বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:হিন্দি টেলিভিশন অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:জীবিত ব্যক্তি বিষয়শ্রেণী:দিল্লি বিশ্ববিদ্যালয়ের প্রাক্তন শিক্ষার্থী বিষয়শ্রেণী:মুম্বইয়ের নারী মডেল বিষয়শ্রেণী:পুণের অভিনেত্রী
এমিলি মার্সিয়া আর্মস্ট্রং (জন্ম ৬ মে, ১৯৮৬) একজন আমেরিকান গায়ক, গীতিকার এবং সঙ্গীতজ্ঞ। তিনি ২০০৫ সালে ডেড সারার সহ-প্রতিষ্ঠা করেন। ২০২৪ সালের সেপ্টেম্বরে লিঙ্কিন পার্কের নতুন সহ-প্রধান কণ্ঠশিল্পী প্রয়াত চেস্টার বেনিংটনের স্থলাভিষিক্ত ঘোষিত হন।   প্রারম্ভিক জীবন  এমিলি আর্মস্ট্রং লস অ্যাঞ্জেলেসে জন্মগ্রহণ করেন এবং বেড়ে ওঠেন। তিনি ১১ বছর বয়স থেকেই তিনি গান লিখতে এবং গিটার বাজাতে শুরু করেছিলেন। এমিলি ১৫ বছর বয়সে গান গাইতে শুরু করেছিলেন। ২০১২ সালে এল পাসো টাইমসের সাথে একটি সাক্ষাত্কারে, এমিলি আর্মস্ট্রং বলেছিলেন যে একমাত্র সঙ্গীতই একটি জিনিস যা তাকে জীবনে অনুপ্রাণিত করে।   কর্মজীবন    ডেড সারা   শুরুতে এপিফ্যানি নামে পরিচিত, ডেড সারার প্রথম গিগ ছিল ২০০৫ সালের মার্চে লস অ্যাঞ্জেলেসের এক্টি নাইটক্লাব দ্য মিন্টে। গান গাওয়ার পাশাপাশি এমিলি সেখানে বেস গিটারও বাজিয়েছেন। ২০১০ সালে ডেড সারা নিজস্ব ইন্ডি লেবেল, পকেট কিড রেকর্ডস প্রতিষ্ঠা করে। ২০১২ সালে লেবেলে তাদের পূর্ণ এলবাম ডেড সারা প্রকাশ করে।   লিঙ্কিন পার্ক  ২০২৪ সালের ৫ই সেপ্টেম্বর এমিলি আর্মস্ট্রং লিঙ্কিন পার্কে যোগদান করার আনুষ্ঠানিক ঘোষণা দেয়া হয়। একই সময়ে, ব্যান্ডটি এমিলির কণ্ঠে তাদের প্রথম গান প্রকাশ করে। " দ্য এম্পটিনেস মেশিন " শিরোনামের এই গান সাত বছর পর লিঙ্কিন পার্কের প্রকাশিতব্য অ্যালবাম ফ্রম জিরোর প্রথম একক। অ্যালবামটি ১৫ই নভেম্বর ২০২৪ সালে প্রকাশিতব্য।Lipshutz, Jason (2024-09-05). "Inside Linkin Park's Secret Comeback". Billboard. Retrieved 2024-09-05.Paul, Larisha (2024-09-06). "Linkin Park Unveil Emily Armstrong as New Co-Vocalist, Announce 2024 World Tour and Album". RollingStone. Retrieved 2024-09-06.  এমিলি ২০২৪ সালের ৫ই সেপ্টেম্বর লিঙ্কিন পার্কের সাথে তার প্রথম লাইভ শো করেন   ডিসকোগ্রাফি    ডেড সারা    দ্য এয়ারপোর্ট সেশনস (২০০৮)  ডেড সারা (২০১২)  প্লেজার ট্যু মীট ইয়ু (২০১৫)  এইন্ট ইট ট্রাজিক (২০২১)   লিঙ্কিন পার্ক    ফ্রম জিরো (২০২৪)   তথ্যসূত্র   বিষয়শ্রেণী:১৯৮৬-এ জন্ম বিষয়শ্রেণী:লস অ্যাঞ্জেলেসের সঙ্গীতজ্ঞ বিষয়শ্রেণী:মার্কিন রক গায়িকা বিষয়শ্রেণী:জীবিত ব্যক্তি বিষয়শ্রেণী:লিংকিন পার্কের সদস্য বিষয়শ্রেণী:২১শ শতাব্দীর মার্কিন এলজিবিটিকিউ ব্যক্তি
রফিকুল ইসলাম (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।দৈনিক প্রথম আলো, "তোমাদের এ ঋণ শোধ হবে না" | তারিখ: ০৫-১০-২০১১   জন্ম ও শিক্ষাজীবন  রফিকুল ইসলামের জন্ম  মৌলভীবাজার জেলার শ্রীমঙ্গল উপজেলার হুগলিয়া গ্রামে। তার বাবার নাম নূর মিয়া এবং মায়ের নাম গুলবানু। তার স্ত্রীর নাম আসমা খানম। তার চার মেয়ে এবং দুই ছেলে।    কর্মজীবন  ১৯৭১ সালে রফিকুল ইসলাম কর্মরত ছিলেন পাকিস্তান সেনাবাহিনীর ইস্টবেঙ্গল রেজিমেন্টে। মুক্তিযুদ্ধ শুরু হলে তিনি যুদ্ধে যোগ দেন। প্রতিরোধযুদ্ধ শেষে যুদ্ধ করেন ২ নম্বর সেক্টরের রাজনগর সাবসেক্টর এলাকায়। বিলোনিয়ার যুদ্ধে তিনি আহত হন। যুদ্ধ চলাকালে পাকিস্তান সেনাবাহিনীর ছোড়া শেলের টুকরা আঘাত করে তার পায়ের গোড়ালি ও হাঁটুতে। চিকিৎসার পর সুস্থ হয়ে আবার যোগ দেন মুক্তিযুদ্ধে। এর কদিন পরই দেশ স্বাধীন হয়ে যায়।   মুক্তিযুদ্ধে ভূমিকা  ফেনী জেলার অন্তর্গত বিলোনিয়ার বিভিন্ন স্থানে ছিল পাকিস্তান সেনাবাহিনীর অবস্থান। ২ নভেম্বর থেকে বিলোনিয়ায় যুদ্ধ শুরু হয়। সেদিন মধ্যরাতে মুক্তিযোদ্ধারা রাজনগর থেকে বিলোনিয়ায় অনুপ্রবেশ করেন। ৩ নভেম্বর সকাল পর্যন্ত পাকিস্তানি সেনারা মুক্তিযোদ্ধাদের অনুপ্রবেশ টের পায়নি। এ সময় এক স্থানে মুক্তিযোদ্ধারা টহলে বের হওয়া কয়েকজন পাকিস্তানি সেনাকে প্রথম আক্রমণ করেন। এ আক্রমণে ওই টহলদলের সব পাকিস্তানি সেনা মুক্তিযোদ্ধাদের হাতে নিহত হয়। এরপর যুদ্ধ শুরু হয়ে যায়। সারা দিন যুদ্ধ চলে। ৪ নভেম্বর থেমে থেমে যুদ্ধ চলে। এদিন বিকেলে চারটি পাকিস্তানি জঙ্গি বিমান মুক্তিযোদ্ধাদের অবস্থানে বোমাবর্ষণ করে। পরদিন থেকে টানা যুদ্ধ চলতে থাকে। এরপর মুক্তিযোদ্ধারা চারদিক থেকে পাকিস্তানি সেনাদের অবরোধ করে ফেলেন। অবরুদ্ধ হয়ে পাকিস্তানিরা মুক্তিযোদ্ধাদের বিভিন্ন অবস্থানে ক্রমাগত আর্টিলারির গোলাবর্ষণ করতে থাকে। পরে সরাসরি আক্রমণও শুরু করে। মুক্তিযোদ্ধারা সাহসিকতার সঙ্গে পাকিস্তানি আক্রমণ প্রতিহত করেন। শেষ পর্যন্ত ১০ নভেম্বর বিলোনিয়ার বেশির ভাগ এলাকা মুক্তিবাহিনীর দখলে চলে আসে। পাকিস্তানিরা পিছু হটে ফেনীর কাছাকাছি অবস্থান নেয়।    পুরস্কার ও সম্মাননা   বীর প্রতীক   তথ্যসূত্র    পাদটীকা       বহিঃসংযোগ   বিষয়শ্রেণী:বীর প্রতীক বিষয়শ্রেণী:জন্মের সাল অজানা বিষয়শ্রেণী:জীবিত ব্যক্তি বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি বিষয়শ্রেণী:মৌলভীবাজার জেলার ব্যক্তি
ড. মনিকা দাস হলেন গার্গী কলেজ-এর অর্থনীতির সহযোগী অধ্যাপক এবং ভারতের দিল্লি বিশ্ববিদ্যালয়ের﻿ অধীনস্থ ডেভেলপিং কান্ট্রিজ রিসার্চ সেন্টারের ফেলো। তার গবেষণার প্রধান ক্ষেত্র নারীবাদী অর্থনীতি। তিনি ওয়াশিংটন ডিসি ভিত্তিক আন্তর্জাতিক নারীবাদী অর্থনীতি সমিতির (আইএএফএফই) সদস্য। তিনি হার স্টোরি সো ফার: টেলস অফ দ্য গার্ল চাইল্ড ইন ইন্ডিয়া এবং দ্য আদার ওম্যান গ্রন্থের লেখিকা। এই গ্রন্থসমূহে বাল্যবিবাহ, বহুবিবাহ এবং বহুবিবাহের সামাজিক-অর্থনৈতিক প্রভাব এবং তা মানব উন্নয়ন সূচক ও লিঙ্গ-সম্পর্কিত উন্নয়ন সূচক-এর উপর কিভাবে প্রভাব ফেলে, তা আলোচনা করা হয়েছে। তিনি ওড়িয়া সাহিত্যিক ফকির মোহন সেনাপতির প্রপৌত্রী।  সম্প্রতি তিনি ইউরোপীয় ইউনিয়নের আন্তঃসরকার সংস্থা, সুইডেনভিত্তিক আন্তর্জাতিক গণতন্ত্র ও নির্বাচনী সহায়তা ইনস্টিটিউটের (আইডিইএ) কমিশনপ্রাপ্ত লেখিকা হিসেবে কাজ করেছেন। তার বিশ্লেষণধর্মী প্রবন্ধের শিরোনাম ছিল "দক্ষিণ এশিয়ায় গণতন্ত্র প্রতিষ্ঠায় নারীর অধিকার ও নারীর অন্তর্ভুক্তিতে ইইউ’র অবদান: বিশেষত ভারতের প্রেক্ষাপটে"।  তিনি ফকির মোহন সেনাপতিকে নিয়ে একটি তথ্যচিত্র প্রযোজনা ও পরিচালনা করেছেন, যার নাম অন্বেষণ। এই তথ্যচিত্র প্রসার ভারতী-র পৃষ্ঠপোষকতায় নির্মিত এবং বর্তমানে দূরদর্শন আর্কাইভস-এ ডিভিডি আকারে উপলব্ধ। এছাড়াও তিনি ভারতের শিল্প, সংস্কৃতি ও ঐতিহ্য নিয়ে বহু প্রবন্ধ বিভিন্ন সাময়িকীতে প্রকাশ করেছেন।   চলচ্চিত্রের তালিকা  অন্বেষণ (ভারতীয় সাহিত্যিক ফকির মোহন সেনাপতিকে নিয়ে নির্মিত চলচ্চিত্র)   নির্বাচিত গ্রন্থপঞ্জি   গ্রন্থসমূহ        প্রবন্ধ      তথ্যসূত্র    বহিঃসংযোগ   জীবনী  ফকির মোহন ফাউন্ডেশন : ফকির মোহন ফাউন্ডেশনের পৃষ্ঠা  মনিকা দাসের ব্যক্তিগত পৃষ্ঠা  বিষয়শ্রেণী:২০শ শতাব্দীর ভারতীয় অর্থনীতিবিদ বিষয়শ্রেণী:২১শ শতাব্দীর ভারতীয় অর্থনীতিবিদ বিষয়শ্রেণী:ভারতীয় উন্নয়ন অর্থনীতিবিদ বিষয়শ্রেণী:ভারতীয় নারী অর্থনীতিবিদ বিষয়শ্রেণী:নারীবাদী অর্থনীতিবিদ বিষয়শ্রেণী:ভারতীয় নারীবাদী লেখক বিষয়শ্রেণী:২১শ শতাব্দীর ভারতীয় লেখিকা বিষয়শ্রেণী:২১শ শতাব্দীর ভারতীয় অ-কল্পকাহিনী লেখক বিষয়শ্রেণী:দিল্লি বিশ্ববিদ্যালয়ের শিক্ষক বিষয়শ্রেণী:ভারতীয় নারী কর্মী বিষয়শ্রেণী:ওড়িশার অধিকারকর্মী বিষয়শ্রেণী:ভারতীয় ইংরেজি ভাষার লেখক বিষয়শ্রেণী:ওড়িশার লেখিকা বিষয়শ্রেণী:বাংলা ভাষার লেখক বিষয়শ্রেণী:১৯৪৯-এ জন্ম বিষয়শ্রেণী:জীবিত ব্যক্তি
রফিকুল ইসলাম বলতে বোঝাতে পারে:-   রফিকুল ইসলাম (অধ্যাপক), ঢাকা বিশ্ববিদ্যালয়ের বাংলা বিভাগের অধ্যাপক।  রফিকুল ইসলাম (বিজ্ঞানী), বাংলাদেশী চিকিৎসক ও চিকিৎসা বিজ্ঞানী  রফিকুল ইসলাম (ভাষা কর্মী), ২০১৬ সালে তাকে “স্বাধীনতা পুরস্কারপ্রাপ্ত।  রফিকুল ইসলাম (বীর উত্তম) বাংলাদেশের খেতাবপ্রাপ্ত মুক্তিযোদ্ধা  রফিকুল ইসলাম (বীর বিক্রম), বাংলাদেশের খেতাবপ্রাপ্ত মুক্তিযোদ্ধা  রফিকুল ইসলাম (বীর প্রতীক), বাংলাদেশের খেতাবপ্রাপ্ত মুক্তিযোদ্ধা  রফিকুল ইসলাম (মুক্তিযোদ্ধা),  বাংলাদেশের খেতাবপ্রাপ্ত মুক্তিযোদ্ধা  রফিকুল ইসলাম (নির্বাচন কমিশনার), কমিশনার, বাংলাদেশ নির্বাচন কমিশন রফিকুল ইসলাম (রাজনীতিবিদ) -বাংলাদেশী রাজনীতিবিদ ও যশোর-২ আসনের সাবেক সাংসদ ও সাবেক প্রতিমন্ত্রী।  রফিকুল ইসলাম (পশ্চিমবঙ্গের রাজনীতিবিদ), ভারতের পশ্চিমবঙ্গের একজন রাজনীতিবিদ।  রফিকুল ইসলাম (আসামের রাজনীতিবিদ), ভারতের আসামের একজন রাজনীতিবিদ।  রফিকুল ইসলাম (জেনারেল), বাংলাদেশ সেনাবাহিনীর অবসরপ্রাপ্ত মেজর জেনারেল এবং বর্ডার গার্ড বাংলাদেশের (বিজিবি) সাবেক মহাপরিচালক।   আরও দেখুন    রফিকুল ইসলাম রনি -বাংলাদেশী রাজনীতিবিদ ও চাঁদপুর-১ আসনের সাবেক সংসদ সদস্য।
বিমলেন্দু সিংহ রায় হলেন একজন ভারতীয় শিক্ষক ও রাজনীতিবিদ যিনি সর্বভারতীয় তৃণমূল কংগ্রেসের রাজনীতির সাথে যুক্ত। তিনি পশ্চিমবঙ্গ বিধানসভার একজন সদস্য।  জীবনী বিমলেন্দু সিংহ রায় ১৯৫৮ সালে জন্মগ্রহণ করেন। তিনি কৃষ্ণনগর সরকারি কলেজ থেকে ইংরেজিতে স্নাতক হন। এরপর, ১৯৮২ সালে তিনি কল্যাণী বিশ্ববিদ্যালয় থেকে ইংরেজিতে স্নাতকোত্তর হন।  বিমলেন্দু সিংহ রায় ১৯৮৫ সালে মুড়াগাছা মাধ্যমিক বিদ্যালয়ে শিক্ষকতা শুরু করেন। ২০০০ সালে তিনি প্রতিষ্ঠানটির প্রধান শিক্ষক হন। ২০১৬ সালে তিনি চাকরি থেকে অবসরগ্রহণ করেন।  ২০১৩ সালে বিমলেন্দু সিংহ রায়কে পশ্চিমবঙ্গ সরকার শিক্ষারত্ন সম্মাননা প্রদান করে। ২০১৭ সালে তিনি রাষ্ট্রপতি পুরস্কার লাভ করেন।  বিমলেন্দু সিংহ রায় ২০১৯ সালের ২৮ নভেম্বর করিমপুর থেকে পশ্চিমবঙ্গ বিধানসভার সদস্য হিসেবে নির্বাচিত হন।  তথ্যসূত্র  বিষয়শ্রেণী:১৯৫৮-এ জন্ম বিষয়শ্রেণী:নদিয়া জেলার ব্যক্তি বিষয়শ্রেণী:কল্যাণী বিশ্ববিদ্যালয়ের প্রাক্তন শিক্ষার্থী বিষয়শ্রেণী:পশ্চিমবঙ্গ বিধানসভার সদস্য ২০২১-২০২৬ বিষয়শ্রেণী:জীবিত ব্যক্তি বিষয়শ্রেণী:পশ্চিমবঙ্গ বিধানসভার সদস্য ২০১৬-২০২১ বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ বিষয়শ্রেণী:ভারতীয় বিদ্যালয়ের শিক্ষক
উমিয়াম নদী বা উমিয়েও নদী বাংলাদেশ-ভারতের একটি আন্তঃসীমান্ত নদী। নদীটি বাংলাদেশের উত্তর-পূর্বাঞ্চলের সুনামগঞ্জ জেলার একটি নদী। নদীটির দৈর্ঘ্য ১৬ কিলোমিটার, গড় প্রস্থ ৪৫২ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক উমিয়াম নদীর প্রদত্ত পরিচিতি নম্বর উত্তর-পূর্বাঞ্চলের নদী নং ০৬। উমিয়াম নদীর গভীরতা ৮ মিটার এবং অববাহিকার আয়তন ৪৮ বর্গকিলোমিটার।   উৎপত্তি ও প্রবাহ  উমিয়াম নদী ভারতের খাসিয়া জৈন্তিয়া পাহাড় হতে উৎপত্তি হয়ে বাংলাদেশের সুনামগঞ্জ জেলার ছাতকের দোয়ারাবাজার দিয়ে বাংলাদেশে প্রবেশ করেছে। তারপর ছাতকের সুরমা নদীতে প্রবেশ করেছে।ড. অশোক বিশ্বাস, বাংলাদেশের নদীকোষ, গতিধারা, ঢাকা, ফেব্রুয়ারি ২০১১, পৃষ্ঠা ১৪০-১৪১।   অন্যান্য তথ্য  এই নদীতে সারা বছরই পানিপ্রবাহ থাকে। শুষ্ক মৌসুমে ফেব্রুয়ারি-মার্চের দিকে প্রবাহের গভীরতা কমে গিয়ে ২.৫ মিটার পর্যন্ত থাকে। তবে বর্ষা মৌসুমে জুন-আগস্টে এই পরিমাণ বৃদ্ধি পেয়ে ৮ মিটার পর্যন্ত পৌঁছায়। নদীটিতে জোয়ার ভাটার প্রভাব নেই।   গুরুত্বপূর্ণ স্থাপনা  উমিয়াম নদীর তীরে ছাতক শহর অবস্থিত।   আরও দেখুন   বাংলাদেশের নদীর তালিকা  পশ্চিমবঙ্গের নদনদীর তালিকা  বাংলাদেশের বড় নদীসমূহ   তথ্যসূত্র   বিষয়শ্রেণী:এশিয়ার আন্তর্জাতিক নদী বিষয়শ্রেণী:মেঘালয়ের নদী বিষয়শ্রেণী:ভারতের নদী বিষয়শ্রেণী:দোয়ারাবাজার উপজেলা বিষয়শ্রেণী:ছাতক উপজেলা বিষয়শ্রেণী:সুনামগঞ্জ জেলার নদী
প্রজেক্ট জুপিটার () মূলত বিভিন্ন প্রোগ্রামিং ল্যাঙ্গুয়েজ ব্যবহার করা যায়, সেই উদ্দেশ্যে উদ্ভাবিত প্লাটফর্ম। এই প্লাটফর্মটি উন্মুক্ত বা ওপেন সোর্স। ডাটা সায়েন্স (ব্যবহারিক পরিসংখ্যান), ডাটা ইঞ্জিনিয়ারিং (তথ্য প্রকৌশল), মেশিন লার্নিং (যন্ত্র শিক্ষন), এবং আর্টিফিশিয়াল ইন্টেলিজেন্স (কৃত্রিম বুদ্ধিমত্তা) বা এ,আই সংক্রান্তিয় প্রোগ্রামিং ল্যাঙ্গুয়েজগুলোকেই এখানে প্রাধান্য দেওয়া হয়েছে।   সফটওয়্যার প্রকৌশলী ফার্নেন্দো প্যেরেজ এবং ব্রায়েন গ্রেঞ্জার, পাইথন ব্যবহার সহজ করে তোলার জন্য ২০১৪ এর উদ্ভাবন করেন।  প্রোজেক্ট জুপিটার নামটি কয়েকটি প্রোগ্রামিং ল্যাঙ্গুয়েজের অদ্যাক্ষরের সমন্বয়ে গঠিত; জুলিয়া (প্রোগ্রামিং ল্যাঙ্গুয়েজ) এর জু, পাইথন (প্রোগ্রামিং ল্যাঙ্গুয়েজ) থেকে পি, এবং আর (R) (প্রগ্রামিং ল্যাঙ্গুয়েজ) থেকে আর মিলিয়ে, জুপিটার নামটি এসেছে। তার সাথে, গ্যালেলিও গ্যালেলির জুপিটারের চাঁদ আবিষ্কারের প্রতি শ্রদ্ধার্ঘ অর্পণের বিষয়টিও রয়েছে।    তথ্যসূত্র    বহিঃসংযোগ     জুপিটার কার্নেল  জুপিটার টিউটোরিয়াল  বিষয়শ্রেণী:মুক্ত ও ওপেনসোর্স সফটওয়্যার সংগঠন
ঘাটশিলা (), হচ্ছে ভারতের ঝাড়খণ্ড রাজ্যের পূর্ব সিংভূম জেলার একটি শহর। এই শহরটি সুবর্ণরেখা নদীর তীরে এবং এটি বনভূমি এলাকায় অবস্থিত। এখানে একটি রেলওয়ে স্টেশন আছে যেটি দক্ষিণ-পূর্ব রেলপথের অন্তর্ভুক্ত। ঘাটশিলা অতীতে ধলভূম রাজ্যের সদরদপ্তর ছিলো। এখানে তামার খনিটি বহু পুরোনো।   জনসংখ্যা  ২০১১ সনের আদমশুমারি অনুসারে ঘাটশিলার জনসংখ্যা ৩৭,৮৫০ জন; এদের মধ্যে পুরুষ ৫৩% এবং নারী ৪৭%। ঘাটশিলার গড় স্বাক্ষরতার হার ৭৩%; যা জাতীয় গড় ৫৯.৫% থেকে বেশি। এখানকার পুরুষদের স্বাক্ষরতার হার ৭৯% এবং নারীদের স্বাক্ষরতার হার ৬৫%। ঘাটশিলায় ৬ বছর বয়সী শিশুর হার ১১%। থাম্ব|সুবর্ণরেখা নদী, ঘাটশিলা   পর্যটন  থাম্ব|রংকিনী দেবী মন্দির, ঘাটশিলা  ঘাটশিলা ঝাড়খণ্ডের একটি গুরুত্বপূর্ণ পর্যটন কেন্দ্র হিসেবে খ্যাত। সুবর্ণরেখা নদীর তীরে বিচ্ছিন্ন পাহাড় ও অরণ্য পরিবৃত এই শহরটির পরিবেশ মনোরম। অতীতে আবহাওয়া বদল করতে বাঙালিরা ঘাটশিলা আসতেন। ঝাড়খণ্ডে অবস্থিত হলেও স্থানীয় অধিবাসীদের বৃহৎ অংশ বাংলা ভাষাভাষী। ভীষণা দেবী রংকিনীর মন্দির, সুবর্ণরেখা নদী, ফুলডুংরি, গালুডি, কথাসাহিত্যিক বিভূতিভূষণ বন্দ্যোপাধ্যায়ের স্মৃতিবিজড়িত বাড়ি, বুরুডি লেক এবং তামার খনি ঘাটশিলার দ্রষ্টব্য স্থান।   যোগাযোগ  থাম্ব|ঘাটশিলা রেলওয়ে স্টেশন  হাওড়া মুম্বাই রেলপথের ওপর, খড়গপুর- টাটানগর বিভাগে ঘাটশিলা একটি গুরুত্বপূর্ণ রেলওয়ে স্টেশন। ঘাটশিলা, রেল ও বাসযোগে ঝাড়খণ্ড রাজ্যের অন্যান্য শহরের সাথে যুক্ত। নিকটবর্তী বৃহৎ শহর ও শিল্পাঞ্চল হল জামশেদপুর। ঘাটশিলা রেলওয়ে স্টেশন দিয়ে দৈনিক একাধিক এক্সপ্রেস ও লোকাল ট্রেন যাতায়াত করে থাকে।   তথ্যসূত্র   বিষয়শ্রেণী:ঝাড়খণ্ডের শহর ও নগর বিষয়শ্রেণী:ঝাড়খণ্ড
মো. আতোয়ার রহমান বাংলাদেশ সুপ্রীম কোর্টের হাইকোর্ট বিভাগের একজন বিচারপতি।  প্রারম্ভিক জীবন মোঃ আতোয়ার রহমান ৪ মে ১৯৬১ সালে টাঙ্গাইল জেলার কালিহাতী থানার ইছাপুর গ্রামে এক সম্ভ্রান্ত মুসলিম পরিবারে জন্মগ্রহণ করেন। তার পিতা আলহাজ মোঃ মিনহাজ উদ্দিন, মাতা লুৎফুন নেছা।  তিনি ১৯৮৩ ও ১৯৮৪ সালে ঢাকা বিশ্ববিদ্যালয়ে আইন বিষয়ে স্নাতক ও স্নাতক ডিগ্রি অর্জন করেন।  কর্মজীবন রহমান ২২ ফেব্রুয়ারি ১৯৮৪ সালে বাংলাদেশ সিভিল সার্ভিস বিচার বিভাগীয় শাখায় যোগদান করেন।  ১০ অক্টোবর ২০০৬-এ, রহমানকে জেলা ও দায়রা জজ পদে উন্নীত করা হয়।  রহমান ১০ অক্টোবর ২০১১ এ সিনিয়র জেলা ও দায়রা জজ হন।  ২০১৭ সালের এপ্রিল মাসে, ড্রাগ কোর্টের বিচারক রহমান, রিড ফার্মাসিউটিক্যালস লিমিটেডের ব্যবস্থাপনা পরিচালক মিজানুর রহমান এবং তার স্ত্রী শিউলি রহমানকে তাদের ওষুধ কোম্পানির তৈরি দূষিত প্যারাসিটামল সেবনের পর মারা যাওয়া ২৮ শিশুর মৃত্যুর মামলায় জামিন দেন। ২০০৯ সালে।  রহমান ৩১ মে ২০১৮ তারিখে হাইকোর্ট বিভাগের অতিরিক্ত বিচারক নিযুক্ত হন।  ৩০ মে ২০২০ তারিখে, রহমানকে হাইকোর্ট বিভাগের স্থায়ী বিচারপতি করা হয়। তিনি এবং অন্যান্য ১৭ জন বিচারককে প্রথমবার একটি ভার্চুয়াল অনুষ্ঠানে কারিগরি সমস্যার সম্মুখীন হওয়ার মতো দুবার শপথ নিতে হয়েছিল এবং দ্বিতীয়টি ব্যক্তিগতভাবে অনুষ্ঠিত হয়েছিল।  ২০২০ সালের ডিসেম্বরে, রহমান ও বিচারপতি মোঃ রেজাউল হক পত্রিকার অনুষ্ঠানে বিদ্যুৎস্পৃষ্ট হয়ে ঢাকা রেসিডেনসিয়াল মডেল কলেজের এক ছাত্রের মৃত্যুর ঘটনায় দায়ের করা মামলায় প্রথম আলোর সম্পাদক মতিউর রহমানের বিরুদ্ধে ছয় মাসের জন্য স্থগিত করেন।  রহমান ও বিচারপতি মোঃ রেজাউল হক গত এপ্রিল মাসে রাজশাহী বিশ্ববিদ্যালয়ের এক ছাত্রীকে ধর্ষণ ও ব্ল্যাকমেইলের মামলায় মাহফুজুর রহমান শারোদকে জামিন দেন। আসামিদের বিরুদ্ধে অভিযোগের সুনির্দিষ্ট প্রকৃতির কারণে বাংলাদেশ সুপ্রিম কোর্টের আপিল বিভাগের বিচারপতি হাসান ফয়েজ সিদ্দিকী জামিন বাতিল করেন। ২০২১ সালের ডিসেম্বরে, রহমান এবং বিচারপতি জাহাঙ্গীর হোসেন সেলিম ইভ্যালির পতনের মামলায় রাফিয়াথ রশিদ মিথিলা এবং শবনম ফারিয়াকে আগাম জামিন দেন। রহমান ও বিচারপতি জাহাঙ্গীর হোসেন সেলিম বেগম বদরুন্নেসা সরকারি বালিকা কলেজের অধ্যাপক রুমা সরকারকে জামিন দেন, যিনি ফেসবুকে একটি হত্যা মামলার বিষয়ে মন্তব্য করার অভিযোগে ডিজিটাল নিরাপত্তা আইনের মামলায় র‌্যাপিড অ্যাকশন ব্যাটালিয়নের হাতে গ্রেপ্তার হন। জামিন আবেদনের বিরোধিতা করেন ডেপুটি অ্যাটর্নি জেনারেল, সারোয়ার হোসেন বাপ্পী। রহমান এবং বিচারপতি জাহাঙ্গীর হোসেন সেলিম সাব-ইন্সপেক্টর নয়ন কুমারকে পদোন্নতি দেওয়ার জন্য সরকারের সমালোচনা করেন, যিনি ১২ বছর বয়সী এক শিশুকে স্বীকারোক্তির জন্য নির্যাতন করেছিলেন।  রহমান ও বিচারপতি এএসএম আবদুল মবিন ২০২২ সালের জুন মাসে ডিজিটাল নিরাপত্তা আইনে ফটোসাংবাদিক শফিকুল ইসলাম কাজলের বিরুদ্ধে তিনটি মামলার ওপর স্থগিতাদেশ জারি করেন।   তথ্যসূত্র   বিষয়শ্রেণী:১৯৬১-এ জন্ম বিষয়শ্রেণী:জীবিত ব্যক্তি বিষয়শ্রেণী:বাংলাদেশী বিচারক বিষয়শ্রেণী:বাংলাদেশের সুপ্রীম কোর্টের বিচারপতি
উদ্দেশ্য  This template facilitates the citation of articles from editions of The American Cyclopædia.  Links to Wikisource or external sources are provided for.   is used for the implementation.   ব্যবহার  {{Cite AmCyc|wstitle=put the name of the AmCyc article here}}  or with a specification of additional options:   |noicon =1 — no leading icon   |vb     =1 — prescript to attribute copied text (see WP:PLAGIARISM)    |inline =1 — alters the prescript to make it suitable for inline citations   |wstitle=name of the AmCyc article on Wikisource   |display=alternative name to display in place of the AmCyc article name on Wikisource   |title=name of the AmCyc article if not on Wikisource   |url=only set if title= is set   |year= —defaults to 1879.  For the following parameters see the documentation of    |first=   |last=   |author=   |authorlink=   |volume=   |page=   |pages=   |ref=   |mode=   উদাহরণ  Simple {{Cite AmCyc|wstitle=Rotteck, Karl von}}  displays as:  With comment {{Cite AmCyc|wstitle=Rotteck, Karl von}} A German historian and activist for freedom of the press.  displays as:   A German historian and activist for freedom of the press.  Using noicon {{Cite AmCyc|wstitle=Cogniet, Leon|noicon=x}}  displays as:  Using vb If text is incorporated verbatim into an article, the vb parameter can be used to tack on a notice appropriate to the policy in Wikipedia:Plagiarism.  {{Cite AmCyc|wstitle=Rotteck, Karl von|vb=x}}  displays as:  Using title (no Wikisource link) {{Cite AmCyc|title=Rotteck, Karl von}}  displays as:  When title is being used, url can be used to specify an external link.     লুকানো বিষয়শ্রেণী  This template places articles into a hidden category with sub-categories to aid maintenance: :Category:Wikipedia articles incorporating a citation from The American Cyclopaedia   আরও দেখুন    — for use in a Wikipedia article that includes text copied from the AmCyc article   — display an AmCyc article in a top box on the right.  Wikimedia sister projects   নোট   বিষয়শ্রেণী:আরোপণ টেমপ্লেট বিষয়শ্রেণী:বিশ্বকোষ উৎস টেমপ্লেট বিষয়শ্রেণী:উইকিসংকলন সংযোগ টেমপ্লেট
রাজশাহী মহিলা ফাজিল মাদ্রাসা বাংলাদেশের রাজশাহীর একটি উল্লেখযোগ্য স্নাতক  মহাবিদ্যালয় সমমান ফাজিল মাদ্রাসা। আব্দুস সালাম আল-মাদানী ও তার সহযোগীদের প্রচেষ্টায় মাদ্রাসাটি ১৯৭৯ সালে রাজশাহীর বোয়ালিয়া থানায় প্রতিষ্ঠিত হয়। এটি বর্তমানে বাংলাদেশ মাদ্রাসা শিক্ষাবোর্ডের নিয়ন্ত্রাধীনে পরিচালিত। এটি বোয়ালিয়া থানার মধ্যে অন্যতম নারী শিক্ষার প্রতিষ্ঠান, এই মাদ্রাসায় শুধু নারীরাই শিক্ষা গ্রহণ করতে পারে। মাদ্রাসাটি প্রায় ১৫ শতাংশ (৬৯০০ বর্গফুট) জমির উপরে প্রতিষ্ঠিত। এটি বর্তমানে ঢাকার ইসলামি আরবি বিশ্ববিদ্যালয়ের অধীনে পরিচালিত হয়ে থাকে।   ইতিহাস  ১৯৭৯ সালে রাজশাহীর বোয়ালিয়ায় ইসলামি শিক্ষার জন্য নারীদের অগ্রগামী করতে এই মাদ্রাসার শুরু হয়। রাজশাহী বিশ্ববিদ্যালয়ের আরবী বিভাগের অধ্যাপক আব্দুস সালাম আল-মাদানী, সরকারি ল্যাবরেটরি হাইস্কুলের শিক্ষক মাওলানা মোহাম্মদ আশরাফ আলী, এইচ.এইচ.এম. সাঈদ প্রভৃতি ব্যক্তিদের উদ্যোগে এই মাদ্রাসার কার্যক্রম শুরু হয়। এছাড়াও স্থানীয় অবসরপ্রাপ্ত অধ্যক্ষ আমাতুন মুজাহিদ এই মাদ্রাসা প্রতিষ্ঠার জন্য নানা পরামর্শ দিয়ে সাহায্য করেন, স্থানীয় দাতাগণ মাদ্রাসা প্রতিষ্ঠায় অর্থের যোগান দেন। ১৯৭৯ সালে প্রতিষ্ঠার পরে ১৯৯১ সালে মাদ্রাসাটি বাংলাদেশ মাদরাসা শিক্ষা বোর্ড থেকে সাধারণ বিভাগে দাখিল শ্রেণী খোলার অনুমতি পায় এবং ১৯৯৪ সালে দাখিল শ্রেণী এমপিও ভুক্ত হয়। এরপর ১৯৯৮ সালে আলিম শ্রেণী চালু করা হয়, এবং ২০০৪ সালে আলিম শ্রেণী এমপিও ভুক্ত হয়। এরপরে মাদ্রাসাটি কুষ্টিয়া ইসলামী বিশ্ববিদ্যালয়ের অধীনে ফাজিল শ্রেণী খোলার সুযোগ লাভ করে, বর্তমানে এটি ইসলামি আরবি বিশ্ববিদ্যালয়ের অধীনে পরিচালিত হয়ে থাকে।   সুযোগ-সুবিধা  এই মাদ্রাসায় ১ম শ্রেণী হতে আলিম শ্রেণী পর্যন্ত প্রায় ৪০০ শত ছাত্রী পড়াশোনা করে, এবং ফাজিল শ্রেণীতেও কিছু ছাত্রী পড়াশোনা করে। মাদ্রাসার সকল ছাত্রী বিনা বেতনে পড়াশোনা করে এবং সরকার ফ্রিতে বই বিতরণ করা হয়। মাদ্রাসাটি ফলাফল সন্তোষজনক, প্রতিবছর ৫ম, ৮ম, দাখিল, আলিম শ্রেণীর প্রায় শতভাগ ছাত্রী পরীক্ষায় পাশ করে থাকে। এছাড়াও ছাত্রীদের ফ্রিতে থাকা-খাওয়ার জন্য একটি লিল্লাহ বোর্ডিং চালু আছে, এখানে প্রায় শতাধিক ছাত্রী ফ্রিতে থাকা ও খাওয়ার সুযোগ পেয়ে থাকে।   আরও দেখুন   জামেয়া আহমদিয়া সুন্নিয়া মহিলা ফাযিল মাদ্রাসা  বেগম শেখ ফজিলাতুন্নেছা মহিলা কামিল মাদ্রাসা, মঠবাড়িয়া   মদিনাতুল উলুম মডেল ইনষ্টিটিউট মহিলা কামিল মাদ্রাসা  সরকারি মাদ্রাসা-ই-আলিয়া, ঢাকা   তথ্যসূত্র   বিষয়শ্রেণী:১৯৭৯-এ বাংলাদেশে প্রতিষ্ঠিত বিষয়শ্রেণী:১৯৭৯-এ প্রতিষ্ঠিত শিক্ষাপ্রতিষ্ঠান বিষয়শ্রেণী:বাংলাদেশের মহিলা আলিয়া মাদ্রাসা বিষয়শ্রেণী:রাজশাহী জেলার আলিয়া মাদ্রাসা বিষয়শ্রেণী:রাজশাহী জেলার মহাবিদ্যালয়